**П Р Е Д Л О Г**

На основу члана 8. и 9. Закона о буџетском систему (,,Сл.лист РС“, бр.54/2009....и 99/2016), члана 41. став 1. тачка 7. Статута Општине Димитровград (,,Сл.лист града Ниша“, бр.28/14-пречишћени текст, 72/15 и 156/16), члана 11. став 2. и члана 16. Правилника о начину утврђивања и евидентирања корисника јавних средстава и о условима и начину за отварање и укидање подрачуна код управе за Трезор („Сл. гласник РС“ бр. 113/2013; 8/2014 и 24/2016), Скупштина општине Димитровград, на седници одржаној дана \_\_\_\_\_\_\_\_\_\_\_\_\_\_\_\_\_.2017.године, донела је

**О Д Л У К У**

**о отварању подрачуна за посебне намене**

**Члан 1.**

Дозвољава се отварање/укидање подрачуна за посебне намене код Трезора локалне власти – Министарства финансија а у вези спровођења избора за Савет МЗ на територији општине Димитровград.

**Члан 2.**

Подрачун треба да гласи „Избори за савет МЗ на територији општине Димитровград“, да се средства из Буџета општине Димитровград пренесу на посебан наменски подрачун са циљем располагања од стране председника Изборне комисије општине Димитровград.

**Члан 3.**

Одлука ступа на снагу даном доношења, а објавиће се у Сл. листу града Ниша.

**О б р а з л о ж е њ е**

Правни основ постоји у Закону о буџетском систему (,,Сл.лист РС“, бр. 54/2009....и 99/2016), а детаљније отварање подрачуна је регулисано наведеним Правилником.

Разлог за доношење ове Одлуке јесте стварање правног основа за отварање посебног подрачуна за посебне намене, односно преношење финансијских средстава из буџета Општине а све у циљу спровођења и завршетка избора за Савете месних заједница на територији општине Димитровград.

Број:\_\_\_\_\_\_\_\_\_\_\_\_\_\_\_\_

У Димитровграду, дана \_\_\_\_\_\_\_\_\_\_\_\_\_.2017.године.

СКУПШТИНА ОПШТИНЕ ДИМИТРОВГРАД

ПРЕДСЕДНИК

Ђорђе Димов